Aktîvîstê Têgêrayîşê Ciwanan ê Şorişgêran (TCŞ) û ciwanê enternasyonalîstî paytextê Almanya Berlin de kom bîyî û înan polîtîkaya Ewropa ya vera multecîyan û hêrişê dewleta tirke yê vera Mexmûrî şermezar kerdî.
Çalakîye de bi almankî, tirkî û kurdkî sloganî ameyî vatene û pankartê bi almankî yê bi nuşteyê ''Bêvengîye kiştoxan rê paştdayîş o'', ''Dewleta tirke Kampa Multecîyan a Mexmûrî ser o bombayî varnayî'' ameyî berzkerdene.
Çalakîya ke nêm saete dewam kerd pê rayraşîyayîşê ciwanan qedîya. Komêka ciwanan zî hêrişê faşîstan ê vera komeleyanê kurdan şermezar kerd. Ciwanan dêsê faşîstan ser o nuşteyê ''PKK'', ''Qesas'', ''Biciwîyo Serek Apo'' nuştî.
